**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 7 от 2015 г. за прилагане на мярка 10 „Агроекология и климат“ от Програмата за развитие на селските райони 2014 – 2020 г.** (обн., ДВ, бр. 16 от 2015 г.; доп., бр. 59 от 2015 г.; изм. и доп., бр. 19 от 2017 г., бр. 18 от 2018 г., бр. 18 от 2019 г. и бр. 38 от 2020 г.)

**§ 1.** В чл. 8 се правят следните допълнения:

1. В ал. 3 накрая се добавя „но не по – късно от 2022 г.“
2. Създава се ал. 4 :

„(4) Новите ангажименти, поети с подадени заявления за подпомагане от 2021 г., в съответствие със заповедта по чл. 4, ал. 9 от Наредба № 5 от 2009 г. за условията и реда за подаване на заявления по схеми и мерки за директни плащания (ДВ бр. 22 от 2009 г.) се изпълняват за срок от една година.“

**§ 2.** В чл. 9 се правят следните изменения и допълнения:

1. В ал.2 накрая се добавя „и 4“
2. В ал.5 след думите „ал. 2“ се добавя „и 4“

**§ 3.** В чл. 14 се правят следните изменения и допълнения:

1. В т. 1:

а) в буква „а“ думите „- до 126,80 евро/ха“ се заличават и се създават букви „аа“ и „бб“:

„аа) до 126,80 евро/ха – за площи, заявени до 1.01.2021 г.;

бб) до 134,09 евро/ха - за площи, заявени след 1.01.2021 г.“;

б) в буква „б“ думите „- до 113, 51 евро/ха“ се заличават и се създават букви „аа“ и „бб“:

„аа) до 113, 51 евро/ха – за площи, заявени до 1.01.2021 г.;

бб) до 125,78 евро/ха - за площи, заявени след 1.01.2021 г.“;

2. В т. 4:

а) в буква „б“:

аа) в тире първо след думите „до 156 евро/ха“ се добавя „за площи, заявени до 1.01.2021 г. и до 157,48 евро/ха за площи, заявени след 1.01.2021 г.“;

бб) в тире второ след думите „до 142 евро/ха“ се добавя „за площи, заявени до 1.01.2021 г. и до 128,85 евро/ха за площи, заявени след 1.01.2021 г.“;

б) в буква „в“:

аа) в тире първо след думите „буферни ивици“ се добавя „с медоносна тревна растителност“, а след думите „след 1.01.2018 г.“ се добавя „а за площи, заявени след 1.01.2021 г. - до 63,82 евро/ха“;

бб) в тире второ след думите „до 38,2 евро/ха“ се добавя „за площи, заявени до 1.01.2021 г.; за площи, заявени след 1.01.2021 г. за поясно редуване на окопни със слята повърхност култури, перпендикулярно на склона – до 91,88 евро/ха ”

**§ 4.** В чл. 15 се създава ал. 7:

„(7) Земеделските стопани, на които част от заявени площи по направление по чл. 3, т. 1, попадат в новообявени защитени зони по Натура 2000 с влезли в сила заповеди, продължават да изпълняват поетия ангажимент с останалите площи.“

**§ 5.** В чл. 17 се правят следните изменения и допълнения:

1. В ал. 2 след думите „ал. 2“ се добавя „и 4“

2. В ал. 2 се създават т. 10 и 11:

„10. земеделските стопани, които са заявили за подпомагане земеделски парцели по дейността по чл. 36, ал. 1, т. 2, б. „а“, които не са били заявени с трайни насаждения през кампания 2020 г.;

11. земеделските стопани, които са заявили за подпомагане нови площи по дейността по чл. 36, ал. 1, т. 2, б. „а“ и не са предоставили документи, удостоверяващи, че трайните насаждения не са надвишили продължителността на периода на плододаване по Наредбата за базисните цени на трайните насаждения, приета с Постановление № 151 на Министерския съвет от 1991 г. (обн., ДВ, бр. 65 от 1991 г.).“

**§ 6.** В чл. 18 се създава ал. 7:

„(7) Държавен фонд „Земеделие“ – Разплащателна агенция прекратява ангажиментът на земеделски стопани, на които всички заявени парцели по направление по чл. 3, т. 1, попадат в новообявени защитени зони по Натура 2000 с влезли в сила заповеди, без да се изисква възстановяване на получената до момента финансова помощ по съответното направление.“.

**§ 7.** В чл. 19 се създава ал. 7:

„(7) За новите ангажименти по чл. 8, ал. 4, поети през 2021 г. крайният срок по ал. 1, т. 1 е до 31.12.2021 г.“

**§ 8.** В чл. 20 се правят следните изменения:

1. В ал. 1 думите „петгодишен период от поемане на агроекологичния ангажимент“ се заменят с „периода на поетия агроекологичен ангажимент.“

2. В ал. 3 думите „в петгодишен период от“ се заменят с „за периода на“

3. В ал. 7 думите „за нов петгодишен период“ се заличават.

4. В ал. 8 думите „петгодишен период“ се заменят с „период на ангажимента“.

**§ 9.** В чл. 21, ал. 2 думите „петгодишния си ангажимент“ се заменят с „ангажимента“.

**§ 10.** В чл. 23, ал. 6 думите „петгодишния си агроекологичен“ се заменят с „агроекологичния“.

**§ 11.** В чл. 26, се правят следните изменения и допълнения:

1. В т. 3 накрая се добавя „от приложение № 5“.

2. В т. 12 думите „ал. 5“ се заменят с „ал. 9“.

3. Създава се т. 13:

„13. земеделски парцели, заявени за подпомагане по дейността по чл. 36, ал. 1, т. 2, б. „а“, за които не е предоставена оценка по реда на Наредба за базисните цени на трайните насаждения“

**§ 12**. В чл. 28 се правят следните изменения и допълнения:

1. В ал. 1 думите „петгодишния период“ се заменят с „ангажимента“

2. В ал. 2 след думата „декларацията“ се добавя „и всички изискуеми документи“.

**§ 13.** В чл. 36 се правят следните изменения и допълнения:

1. В ал. 1:

а) в т. 2:

аа) в буква „а“ накрая се добавя „- поддържане на нисък тревостой на междуредовото затревяване и вътрешноредово окопаване на насажденията от Приложение № 10;“

бб) в буква „б“ накрая се добавя „-дължината на браздите е 5-10 м, като се прекъсват през 5 м; разполагат се перпендикулярно на наклона и шахматно по склона в редовете; браздите се прокопават три пъти годишно;“;

б) в т. 3:

аа) буква „а“ се изменя така:

„а) създаване и поддържане на буферни ивици с медоносна тревна растителност от Приложение № 11 - ширината на ивиците е от поне 4 м; прокарват се напречно на склона в зависимост от наклона на терена, почвения тип и други фактори; в зависимост от разстоянието между тях и ширината им те заемат 15 % от обработваемата площ на парцела;“.

бб) в буква „б“ след думите „поясно редуване на“ се добавя „окопни със слята повърхност“, а след думата „култури“ и преди думата „поясите“ се добавя „перпендикулярно на склона“.

2. В ал. 2 думата „петгодишен“ се заличава, а накрая се добавя „ периодът на извършване на агротехническите мероприятия, както и засетите тревни смески за ангажиментите по ал. 1, т. 2, буква „а“ и използваните медоносните растения във връзка с ангажиментите по ал. 1, т. 3, буква „а“.“

**§ 14.** В чл. 37, ал. 2 думите „през петгодишния период на подпомагане“ се заличават, а накрая след думите „ал. 2“ се добавя „и 4“.

**§ 15.** В чл. 38 се създават т. 4 и 5:

„4. животните се придружават от пастир (гледач), ако не се придружават от земеделския стопанин;

5. на придружаващите стадото кучета се поставя спъвачка.“

**§ 16.** В чл. 45, ал. 3 накрая се добавя „или до края на новите ангажименти по чл. 8, ал. 4.”

**§ 17.** В чл. 46, т. 2 се създават букви „г“ и „д“:

 „г) разходно-оправдателен документ за закупените тревни смески за дейността по чл. 36, ал. 1, т. 2, буква „а“ и семена на медоносни растения за дейността чл. 36, ал. 1, т. 3, буква „а“;

 д) предоставена оценка по реда на Наредба за базисните цени на трайните насаждения и/или документ, удостоверяващ, че за заявените трайните насаждения не е изтекла продължителността на периода на плододаване.“

**§ 18**. В чл. 48, ал. 2 думите „ал. 5“ се заменят с „ал. 9“.

**§ 19.** В чл. 52, ал. 2 накрая се добавя „както и информацията към 80 дни след последния ден за подаване на заявленията за подпомагане съгласно чл. 12, ал. 2 от Наредба № 5 от 2009 г.“

**§ 20.** В допълнителните разпоредби, в § 1, т. 1 думите „регистриран в СИЗП“ се заличават.

**§ 21.** В приложение № 6 към чл. 16 и чл. 23, ал. 2, в т. 5 се правят следните допълнения:

1. На ред „• В националните паркове се забраняват:“ накрая се добавя „нарушаване на естественото състояние на водни площи, водни течения, техните брегове и прилежащи територии, освен в случаи на опасност от наводнения, които могат да доведат до риск за живота и здравето на хората или настъпване на материални щети; намеса в биологичното разнообразие.“

2. Създава се ред „• В резерватите се забраняват извършването на всякакви дейности, с изключение на посочените в чл. 17 от Закона за защитените територии.“

**§ 22**. Създава се приложение № 10 към чл. 36, ал. 1, т. 2, б. „а“:

„Приложение № 10

 към чл. 36, ал. 1, т. 2, б. „а“:

Допустими земеделски култури:

1. винени лозя
2. десертни лозя
3. ябълки
4. круши
5. дюли
6. мушмули
7. други семкови овощни видове
8. сливи
9. праскови
10. нектарини
11. кайсии/зарзали
12. череши
13. вишни
14. дрян
15. други костилкови овощни видове
16. орехи
17. бадеми
18. лешници
19. кестени
20. шам-фъстъци
21. други ядкови (черупкови) видове
22. малини
23. къпини
24. френско грозде
25. арония
26. касис
27. актинидия(киви)
28. бодливо грозде
29. боровинки
30. смокини
31. други ягодоплодни видове
32. маслодайна роза
33. шипка

“

**§ 23.** Създава се приложение № 11 към чл. 36, ал. 1, т. 3, б. „а“:

„Приложение № 11

към чл. 36, ал. 1, т. 3, б. „а“:

**Медоносни тревни растения**

1. Хмелна люцерна – Medicago lupulina L.
2. Жълта люцена - Medicago falcata L.
3. Жълта комунига – Melilotus officinalis (L.) Pall.
4. Бяла комунига - Melilotus albus Medik.
5. Червена детелина – Trifolium pretense L.
6. Бяла детелина - Trifolium alba L.
7. Хибридна детелина – Trifolium hybridum L.
8. Еспарзета - Onobrychis sativa L.
9. Фиеволистна еспарзета – Onobrychis viciifolia scop.
10. Нежна еспарзета – Onobrychis gracilis Bess.
11. Звездан – Lotus corniculatus L.
12. Птичи фий – Vicia cracca L.
13. [Елда (Fagopyrum esculentum)](https://pcheli.bg/elda-fagopyrum-esculentum-moench/)
14. Фацелия (Phacelia sp.)
15. Ливадна секирче/ от сем. Бобови/ - Lathyrus
16. Глухарче - Taraxacum
17. Обикновена маргаритка -Chryzanthemum leucanthemum
18. Едногодишен ранилист (Stachys annua)
19. Обикновено усойниче (Echium vulgare)
20. Бял синап - Sinapsis alba
21. Врабчови чревца (*Stellaria media*),
22. Парички (*Bellis perennis*)“

“

**Заключителна разпоредба**

**§ 24.** Наредбата влиза в сила от деня на обнародването ѝ в „Държавен вестник“.

**ДЕСИСЛАВА ТАНЕВА**

*Министър на земеделието, храните и горите*